अरबी का शब्द नहीं पढ़ पाने पर मौलाना ने 6 साल की बच्ची को बेल्ट से पीटा

नोएडा. नोएडा के सोरखा गांव में मदरसे में अरबी भाषा का एक शब्द नहीं पढ़ने पर मौलाना ने बच्ची की बेल्ट से पिटाई कर दी। जिससे वह बेहोश हो गई। बच्ची की मां को तब पता चला जब वह उसे नहला रही थीं। बच्ची की पीठ पर निशान देख मौलाना से विरोध जताने गईं तो उन्हें भगा दिया।

उन्होंने थाने में शिकायत दी। परिजनों ने 100 नंबर पर पुलिस को सूचना दी। पुलिस के पहुंचते ही मौलाना भाग निकला। सेक्टर-49 थाने के एसएचओ अजय कुमार अग्रवाल ने बताया मौलाना नवाब हुसैन के खिलाफ मारपीट का मामला दर्ज किया है।